Margrethe Vestager
D Margrethe Vestager (* 13. April 1968  z Glostrup) isch e dänischi und europäischi Politikere.

Si ghört zu dr sozialliberale Partei Radikale Venstre vo Dänemark. Ane 2014 isch si d Komissaarin vo dr EU füre Weppewärb worde.

s Läbe 
D Margrethe Vestager isch s eltischte Chind vom ene Paschtor und ere Paschtorin; d Familie het z Weschtjütland gläbt. Si het a dr Uni z Koopehaage studiert und dr Master of Science i de Wirtschaftswüsseschafte gmacht. Si isch ghüroote und het drüü Döchtere.

Vo 1993 bis 1995 het si bim dänische Finanzminischterium gschaffet und derno bi der staatliche Finanzagentur vo Dänemark. 1998 isch si d Bildigsminischterin worde. Sid 2007 isch si die Vorsitzendi vo der Partei Radikale Venstre gsi und ane 2011 isch si Wirtschafts- und Inneminischterin worde.

Ane 2014 het me d Vestager ufe Vorschlag vom Jean-Claude Juncker als Komissaarin füre Weppewärb id EU-Kommission gwäält. I dere Funkzioon isch si sider mit herte Massnaame gäge grossi wirtschaftlichi Undernääme und zum Schutz vo de Konsumänte und vo de EU-Länder ufgfalle. Bsunders vil z rede het ane 2015 s Weppewärbsurdeil gäge Google gää.

Und wäge unerlaubte Stüürgwoonete het d Kommissarin e grossi Undersuechig gägen es bar EU-Länder gmacht. Es goot um Grossbritannie, Belgie, Malta, Züüpere, Irland, Holand und Luxeburg.

Weblink 

 Biografie uf der Site vo dr Europäische Kommission
 Läbenslauf uf dr Website vom dänische Parlamänt
 Adrienne Fichter: Margrethe die Grosse. In: Republik.ch, 18. Juni 2019

Dän
Politiker
Europäischi Union
Frau
Läbigi Person